Patvirtinta sodininkų bendrijos „Gulbė“

narių susirinkime 2020 m. \_\_\_\_\_\_\_\_\_\_\_\_\_\_\_\_ d.

**VIDAUS TVARKOS TAISYKLĖS**

# BENDROSIOS NUOSTATOS

1. Sodininkų bendrijos „GULBĖ“ (toliau - Bendrija) vidaus tvarkos taisyklės nustato vidaus tvarką sodininkų bendrijai priskirtoje mėgėjų sodo teritorijoje.
2. Bendrijos vidaus tvarkos taisyklėse nustatytas ramybės laikas nakties metu, atliekų tvarkymo reikalavimai, sodo sklype leidžiamų taikyti smulkių naminių gyvūnų ( triušių, nutrijų, šunų, paukščių, bičių ir kt.) rūšių sąrašas, jų laikymo tvarka ir sąlygos, bendrojo naudojimo objektų priežiūros bei kiti sodininkams svarbūs bendro gyvenimo klausimai.
3. Bendrijos vidaus tvarkos taisykles tvirtina bendrijos narių susirinkimas. Taisyklės skelbiamos viešai Bendrijos įstatų nustatyta tvarka. Šios taisyklės gali būti keičiamos, koreguojamos, tvirtinamos Bendrijos narių susirinkimo sprendimu.
4. Bendrijos vidaus tvarkos taisyklės yra privalomos visiems asmenims, įsigijusiems mėgėjų sodo teritorijoje sodo sklypą, ir mėgėjų sodų teritorijos lankytojams.
5. Bendrija savo veikloje vadovaujasi Lietuvos Respublikos (toliau – LR) Civiliniu kodeksu, LR Sodininkų bendrijų įstatymu bei kitais įstatymais ir teisės aktais, bendrijos įstatais ir šiomis bendrijos vidaus tvarkos taisyklėmis.
6. Sklypo savininkas, nuomodamas savo sodo namą su žemės sklypu kitam asmeniui, privalo jį supažindinti su Bendrijos vidaus tvarkos taisyklėmis ir apie tai informuoti Bendrijos valdymo organą.
7. Sklypo savininkai privalo tausoti bendrijos turtą ir bendrojo naudojimo objektus, laikytis bendrijos vidaus tvarkos taisyklių, užtikrinti, kad šių taisyklių laikytųsi jų šeimos nariai ar kiti teisėti jų turto naudotojai
8. Sodininkai ir kiti asmenys mėgėjų sodo teritorijoje privalo laikytis bendrijos nustatytų vidaus tvarkos taisyklių ir be Bendrijos valdybos leidimo savavališkai nereguliuoti, nekeisti, neremontuoti mėgėjų sodo teritorijos bendrosios inžinerinės įrangos, bendrųjų konstrukcijų ir objektų.

# VIDAUS ORGANIZACINĖ TVARKA

1. Bendrijos veiklai vadovauja Bendrijos valdyba/ Bendrijos pirmininkas, kuri/ kuris priima sprendimus įstatuose nurodytos kompetencijos ribose visais klausimais, susijusiais su kasdienine organizacine Bendrijos ūkine ir socialine veikla.
2. Bendrija yra atitinkamo administracinio vieneto bendruomenės dalis, visapusiškai plėtojanti mėgėjų sodininkystę, puoselėjanti ir tausojanti gamtą ir kraštovaizdį. Bendrija yra ribotos civilinės atsakomybės pelno nesiekiantis viešasis juridinis asmuo, kurio tikslas – įgyvendinti sodininkų bendrąsias teises ir pareigas, susijusias su mėgėjų sodo teritorijos ir joje esančių bendrojo naudojimo objektų valdymu, priežiūra ir naudojimu.
3. Bendrija veikia vadovaudamasi savo narių solidarumo, lygiateisiškumo, demokratiškumo ir tarpusavio susitarimo bei pagalbos principais.
4. Mėgėjų sodininkystė – veikla, kurios tikslas – sodo sklype susikurti aktyvaus poilsio ir gyvenimo sąlygas, išsiauginti ar pasigaminti žemės ūkio produktų (vaisių, uogų, daržovių, gėlių, bitininkystės ir kitų produktų), taip pat tvarkyti kraštovaizdį ir naudotis juo rekreacijai, puoselėti ir tausoti jo išteklius.
5. Sodininkas mėgėjas (toliau – sodininkas) – fizinis asmuo, nuosavybės ar kitomis teisėmis valdomame žemės sklype užsiimantis mėgėjų sodininkyste.
6. Kitas asmuo – fizinis asmuo, kuris mėgėjų sodo teritorijoje įsigijo mėgėjų sodo sklypą ir nepageidauja tapti sodininkų bendrijos nariu, išstojęs iš sodininkų bendrijos arba iš jos pašalintas, taip pat juridinis asmuo, kuris nuosavybės ar kitomis teisėmis valdo sodo sklypą mėgėjų sodo teritorijoje.

# BENDROJO NAUDOJIMO OBJEKTŲ VALDYMO IR PRIEŽIŪROS

# REIKALAVIMAI

1. Bendrojo naudojimo objektais Bendrijoje laikomi:
   1. . bendrijos keliai, gatvės, jų ženklinimas ir kelio ženklai;
   2. . bendrijos teritoriją juosianti tvora;
   3. . bendrijos skelbimų lentos;
   4. . autobusų stotelė;
   5. . bendrijos bendrojo naudojimo žemė,  melioracijos įrenginiai;
   6. . kiti bendrojo naudojimo objektai.
2. Bendrojo naudojimo objektai valdomi ir prižiūrimi Bendrijos valdymo organo pagal Bendrijos susirinkimo priimtus sprendimus, laikantis teisės aktų ir šių taisyklių reikalavimų.
3. Bendrojo naudojimo objektai atnaujinami (remontuojami ir rekonstruojami) remiantis Bendrijos susirinkimo patvirtintu bendrojo naudojimo objektų priežiūros ir atnaujinimo veiklos planu.
4. Bendrijos nariai dalyvauja Bendrijos valdymo organo organizuojamose talkose ir kituose priežiūros darbuose tvarkant Bendrijos bendrojo naudojimo žemę, atnaujinant, remontuojant ar statant Bendrijos bendro naudojimo objektus.
5. Bendrijos narių ir Kitų asmenų dalyvavimas talkose ar kituose bendro naudojimo objektų priežiūros darbuose skatinamas Bendrijos įstatuose ir Bendrijos narių susirinkimų priimtuose nutarimuose numatytais būdais.

19.1 Bendrijos nariai gali susimažinti nario mokestį atlikdami dvi talkas per kalendorinius metus ar kitaip dalyvaudami bendro naudojimo objektų priežiūroje kaip tai numatyta Bendrijos narių susirinkimų priimtuose nutarimuose;

19.2. Kiti asmenys gali dalyvauti bendrijos organizuojamose talkose ar kituose bendrojo naudojimo objektų priežiūros darbuose ir susimažinti kitų asmenų įmokas kaip tai numatyta Bendrijos narių susirinkimų priimtuose nutarimuose;

19.3. Bendrijos nariui arba kitam asmeniui talkoje, kituose bendro naudojimo objektų priežiūros darbuose naudojant savo įrankius (Specialią techniką ir įrengimus) užskaitomos dvi talkos, jei tai numatyta Bendrijos narių susirinkimų priimtuose nutarimuose;

19.4. Talkos užskaitomos ir nario mokestis ar kitų asmenų įmokos mažinamos, jei sklypo savininkas turi pasikabinęs veikiantį šviestuvą, apšviečiantį gavę (viena talka) ir/arba prižiūri bendro naudojimo žemę, kuri ribojasi su kanalu, valo ir prižiūri (viena talka).

19.5. Bendrijos nariai, pageidaujantys, kad būtų užskaitoma talka (-os) gali būti atsakingi už bendrojo naudojimo ploto priežiūrą. Tai suderinama pasirašant raštišką susitarimą su Bendrijos valdyba.

19.6. Nuo talkų atlikimo atleidžiami bendrijos nariai, kurių amžius yra 80 metų ir daugiau ir jie pateikę prašymus Bendrijos valdybai ir jei tam pritaria Bendrijos narių susirinkimas.

19.7. Bendrijos valdymo organo organizuojamose talkose ir kituose priežiūros darbuose gali dalyvauti bendrijos narius ar kitus asmenis atstovaujantys šeimos nariai ar atstovai.

# BENDRIJOS KELIAI IR GATVĖS, JŲ ŽENKLINIMAS IR KELIO ŽENKLAI

1. Bendrijos keliu laikomos Bendrijos generaliniame plane pažymėtos ir įvardintos gatvės.
2. Bendrijos kelio danga, plotis, konfigūracija, ženklinimas ir kita yra įtvirtinta bendrojo naudojimo objektų sąraše, Bendrijos generaliniame plane, ir kituose dokumentuose.
3. Bendrijos keliuose ir gatvėse taikomi Kelių eismo taisyklių reikalavimai.
4. Mechanines transporto priemones Bendrijos teritorijoje turi būti laikomos sodo sklype. Draudžiama laikyti transporto priemonę sodo gatvėje ir trukdančią kitų transporto priemonių ar pėsčiųjų eismui.
5. Mechaninės transporto priemonės greitis sodo teritorijoje negali viršyti 20 km/h.
6. Transporto priemonių greitį ribojančius kelio ženklus turi prižiūrėti Bendrijos valdymo organas.
7. Be bendrijos valdymo organo rašytinio leidimo draudžiama važinėti Bendrijos keliais ir gatvėmis sunkiasvorėmis, 30 tonų ir daugiau sveriančiomis transporto priemonėmis. Už kelių sugadinimą atsako sklypo, į kurį važiavo transporto priemonė, savininkas.
8. Be Bendrijos valdymo organo rašytinio sutikimo ar sprendimo draudžiama uždaryti sodo kelius ir pravažiavimus. Uždaryti sodo kelią ar pravažiavimą galima tik Bendrijos valdymo organo sprendime nurodytomis sąlygoms ir tvarka.
9. Bendrijos teritorijoje esantys keliai, gatvės ir išvažiavimai turi būti tvarkomi taip, kad prireikus į juos galėtų patekti priešgaisrinės saugos, policijos, greitosios pagalbos, komunalinių atliekų, nuotekų ir kitų tarnybų ar įmonių specialusis transportas.
10. Bendrijos bendrojo naudojimo žemėje esančių vidaus kelių (gatvių juostų) minimalus plotis negali būti mažesnis kaip 5 m ir gali sutapti su važiuojamosios dalies pločiu.
11. Sodo gatvių kelių priežiūros (užlyginti duobes, provėžas, suprofiliuoti dangą, nuolat lyginti atsiradusias duobes) darbus organizuoja Bendrijos valdymo organas.
12. Asmuo norintis perkasti Bendrijos kelią ar gatvę, atlikti kitus darbus šalia kelio, kurie gali turėti įtakos kelio būklei, darbus turi suderinti su Bendrijos valdymo organu. Sugadinus kelią, atsakingas už kelio sugadinimą asmuo turi atstatyti kelia į prieš tai buvusią būklę arba atlyginti atstatymo kaštus už Bendrijai padaryta žalą.
13. Kelių ženklai, gatvių ženklinimas ir kiti Bendrijos teritorijoje esantys ženklai yra Bendrijos nuosavybė.
14. Bendrijos bendrojo naudojimo žemėje esantys žemės sklypai su juose esančiais keliais (gatvėmis) ir (ar) kelių juostomis bendrijų iniciatyva (bendrijos susirinkimo sprendimu) Vyriausybės patvirtintose Valstybinės žemės sklypų perdavimo valdyti, naudoti ir disponuoti jais patikėjimo teise savivaldybėms taisyklėse nustatyta tvarka ir sąlygomis perduodami savivaldybėms

# BENDRIJOS TERITORIJĄ JUOSIANTI TVORA

1. Bendrijos teritoriją juosianti tvora yra Bendrijos nuosavybė. Tvora žymi Bendrijos teritorijos ribas.
2. Be Bendrijos valdymo organo leidimo draudžiama tvorą remontuoti, keisti ar vykdyti bet kokius kitus nesuderintus su Bendrijos valdymo organu darbus.
3. Tvora yra remontuojama ir atnaujinama pagal bendrojo naudojimo objektų priežiūrai, remontui skirtą bendrijos susirinkimo patvirtintą sąmatą.
4. Ribos tarp sodininkų žemes sklypų ir bendrojo naudojimo žemės gali būti pažymimos iki 1.8 metro aukščio tvora, tik gavus raštišką Bendrijos valdymo organo leidimą – sutikimą.
5. Tvoros tarp sklypų turi atitikti statybos techninių reglamentų nustatytus tvorų reikalavimus dėl kaimyninių sklypų insoliacijos. Norint statyti šių reikalavimų neatitinkančias tvoras, būtina turėti rašytinį kaimyninio sklypo savininko sutikimą. Atskirti sodo sklypą nuo sodininkų bendrijos bendrojo naudojimo teritorijos galima aklina tvora;
6. Statyti tvorą ant sklypo ribos (kai tvoros konstrukcijos peržengia sklypo ribą) galima turint rašytinį kaimyninio sklypo savininko ar sodininkų bendrijos (kai sklypas ribojasi su bendrojo naudojimo teritorija) valdymo organo sutikimą.

# BENDRIJOS SKELBIMŲ LENTOS

1. Bendrijos teritorijoje turi būti tvarkinga informacinė – skelbimų lenta su Bendrijos pavadinimu, sklypų schemomis, sklypų numeriais.
2. Skelbimų lenta skirta ir naudojama informuoti Bendrijos sklypų savininkus Bendrijos valdymo, susirinkimų šaukimo, talkų organizavimo ir kitais svarbiais Bendrijos veiklos klausimais.
3. Bendrijos skelbimų lentoje draudžiama:
   1. skelbti informaciją, kuri nesuderinama su bendrijos veikla;
   2. nuimti, užklijuoti ar kitaip paslėpti Bendrijos valdybos pranešimus;
   3. skelbimo tvirtinimui naudoti klijus ar kitas sunkiai nuvalomas skelbimą pritvirtinimo priemones.
4. **AUTOBUSŲ STOTELĖ**
5. Bendrijos teritorijoje esanti autobusų stotelė yra Bendrijos nuosavybė.
6. Stotelėje turi būti iškabinti autobuso važiavimo grafikas.
7. Autobusų stotelės tvarkos palaikymą organizuoja Bendrijos valdyba. Bendrijos nariai, pageidaujantys, kad būtų užskaitoma talka (- os) gali būti atsakingi už stotelės tvarką. Tai suderinama pasirašant raštišką susitarimą su Bendrijos valdyba.
8. **BENDRIJOS BENDROJO NAUDOJIMO ŽEMĖ, MELIORACIJOS ĮRENGINIAI**
9. Bendrijos bendro naudojimo žemėje tvarkos palaikymą organizuoja Bendrijos valdyba.
10. Melioracijos įrenginių priežiūrą organizuoja Bendrijos valdyba. Bendrijos nariams ar kitiems asmenims tvarkant ties nuosavu sklypu melioracijos įrenginį (reguliariai pjaunant žolę, prižiūrint kanalo gyli) mažinamas nario mokestis, ar Įmokos kaip tai numatyta Bendrijos narių susirinkimo sprendime.

# RAMYBĖS LAIKAS IR TRIUKŠMAS

1. Bendrijos teritorijoje nustatomas ramybės laikas nuo 22.00 val. iki 7.00 val. ryto. Ramybės metu draudžiama triukšmauti, važinėti didelį triukšmą skleidžiamomis transporto priemonėmis ar kitaip trikdyti ramybę, gyvūnų keliamas triukšmas neturi viršyti nustatytą higienos normą. Sekmadienis – Bendrijos teritorijoje ribojami darbai, keliantys didesnį triukšmą pvz. žolės, malkų pjovimas ir pan.. Tokius darbus sekmadieniais galima vykdyti nuo 10 val. iki 18 val..
2. Bet kuriuo paros laiku naudojami radijo ir vaizdo grotuvai/aparatūra turi veikti taip, kad neviršytų normalaus garso lygio, nekeltų triukšmo ir netrukdytų kaimyninio sklypo šeimininkui.

# SODININKŲ SKLYPAI

1. Mėgėjų sodo sklypas (toliau – sodo sklypas) – mėgėjų sodo teritorijoje pagal žemės valdos projektą ar teritorijų planavimo dokumentą suformuotas ir Nekilnojamojo turto registre įregistruotas žemės sklypas.
2. Mėgėjų sodo teritorijoje žemės sklypai formuojami ir pertvarkomi pagal žemės valdos projektą ar teritorijų planavimo dokumentą Žemės įstatymo ar Teritorijų planavimo įstatymo nustatyta tvarka. Ženklinant sodininkų bendrijos teritorijoje esančio žemės sklypo, kuris ribojasi su bendrojo naudojimo žeme, ribas vietovėje, dalyvauja sodininkų bendrijos pirmininkas ar bendrijos valdybos įgaliotas atstovas.
3. Įsiterpęs valstybinės žemės sklypas - tai valstybinės žemės plotas, kurio neįmanoma suprojektuoti kaip atskiro individualaus sodo sklypo, nes yra įsiterpęs tarp valstybinės ar privačios žemės sklypų, neviršijantis 0,04 hektaro, taip pat tas valstybinės žemės sklypas, prie kurio pagal žemės sklypų formavimo ir pertvarkymo projektą (toliau - žemėtvarkos projektas) neįmanoma suprojektuoti privažiuojamo kelio.
4. Laikantis LR Žemės įstatymo, mėgėjiško sodo teritorija yra priskiriama žemės ūkio paskirties žemei. Pakeitus tikslinę žemės naudojimo paskirtį, nustatomas naujas jos naudojimo režimas pagal teritorijų planavimo dokumentus.
5. Sodo sklypų sujungimas gali būti vykdomas pagal planavimo dokumentus (žemėtvarkos projektus arba sklypų formavimo pertvarkymo projektus).
6. Sklypų savininkai privalo: tinkamai naudoti ir prižiūrėti nuosavybės ar kitos teisės pagrindu valdomą sodo sklypą, nedarydamas žalos kaimyninių sklypų naudotojams ir aplinkai, imtis priemonių prieš augalų kenkėjus, augalų ligas, invazines rūšis ir augalų plitimą į kaimyninius sklypus; sklypo savininkas, kuris negali pats atlikti šiame punkte nustatytų pareigų, privalo užtikrinti, kad tai padarytų įgalioti asmenys.
7. Kiekvieno sklypo savininkas turi turėti prie namo (nesant namo, prie kito laikino statinio) matomoje vietoje lentelę su gatvės (kelio) pavadinimu, namo numeriu arba sklypo numeriu.

# REIKALAVIMAI STATINIO STATYBAI SODO SKLYPE

1. Mėgėjiško sodo sklype LR Statybos įstatymo nustatyta tvarka galima statyti ar rekonstruoti vieną vienbutį gyvenamąjį namą ir jo priklausinius arba vieną sodo namą ir jo priklausinius, nerengiant teritorijų planavimo dokumentų, nekeičiant pagrindinės žemės naudojimo paskirties ir nepažeidžiant trečiųjų asmenų teisėtų interesų.
2. Nesudėtingas statinys - paprastų konstrukcijų pastatas, kurio didžiausias aukštis 8,5 m, kurio visų aukštų, antstatų, pastogės patalpų ir naudojimo paskirtimi susietų priestatų plotų suma yra ne didesnė kaip 80 kvadratinių metrų ir kurio rūsys (pusrūsis) yra ne didesnis kaip vieno aukšto; paprastų konstrukcijų inžinerinis statinys. Pastato ir inžinerinio statinio paprastų konstrukcijų požymius ir techninius parametrus nustato normatyviniai statybos techniniai dokumentai.
3. Reikalavimus statinių statymui reglamentuoja LR Sodininkų bendrijų įstatymas, LR Statybos įstatymas ir kiti teisės aktai.
4. Sodo sklype pastatai (statiniai) turi būti statomi ne mažesniu kaip 3 m atstumu nuo sklypo ribos, inžineriniai statiniai (išskyrus tvoras) – ne mažesniu kaip 1 m atstumu nuo sklypo ribos, tačiau visais atvejais – kad jie nedarytų žalos kaimyninio sklypo naudotojui. Mažesniu atstumu statiniai gali būti statomi turint rašytinį kaimyninio sklypo savininko ar sodininkų bendrijos (kai sklypas ribojasi su bendrojo naudojimo teritorija) valdybos ar pirmininko sutikimą.
5. Mėgėjų sodo sklype statomi statiniai turi atitikti šiuos rodiklius: maksimalus sklypo užstatymo tankis ir statinių išdėstymas sklype turi atitikti Aplinkos ministerijos nustatytus reikalavimus vienbučiams gyvenamiesiems pastatams; gyvenamojo pastato ar sodo namo didžiausias aukštis – 8,5 m; priklausinio (pastato) didžiausias aukštis – 5 m.
6. Tvoros, nuotekų įrenginiai ar kiti statiniai negali būti statomi Bendrijos nuosavybės teise valdomoje ar nuomojamoje valstybinėje žemėje.
7. Tualetai ir komposto dėžės ar duobės turi būti įrengiamos nuošaliose sklypo vietose, toliau nuo paviršinių vandens telkinių, visais atvejais, kad jos nekeltų žalos kaimyninių sklypų savininkams ar kitiems asmenims ar aplinkai.
8. Aptvarai ir voljerai turi būti statomi tokių statinių statybą reglamentuojančiais teisės aktais.
9. Vykdant sodo sklype statybas, statybų užsakovas (organizatorius) privalo:

65.1. negadinti bendrojo naudojimo bendrijos turto, nešiukšlinti bendrijos teritorijos.

1. Tvoros tarp sklypų turi atitikti statybos techninių reglamentų nustatytus tvoroms reikalavimus dėl kaimyninių sklypų insoliacijos. Norint statyti šių reikalavimų neatitinkančias tvoras, būtina turėti rašytinį kaimyninio sklypo savininko sutikimą. Atskirti sodo sklypą nuo sodininkų bendrijos bendrojo naudojimo teritorijos galima aklina tvora.
2. Statyti tvorą ant sklypo ribos (kai tvoros konstrukcijos peržengia sklypo ribą) galima tik turint rašytinį kaimyninio sklypo savininko ar sodininkų bendrijos (kai sklypas ribojasi su bendrojo naudojimo teritorija) valdybos ar ~~s~~ pirmininko sutikimą;
3. Sugadinus Bendrijos turtą, atsakingas asmuo turi atlyginti padarytą žalą. Žalos atlyginimas yra derinamas su Bendrijos valdyba.
4. Bendrijoje draudžiama:

69.1. laikyti statybines ir kitas medžiagas, teršiančias aplinką ir kitaip trukdančias gretimų sklypų naudotojams;

* 1. šiukšlinti, laikyti ir krauti dėžes bei įvairią techniką, neeksploatuojamas, techniškai netvarkingas autotransporto priemones ar jų dalis;

69.3. teršti atliekomis, kitokiais nešvarumais, statybiniu laužu, automobilių dalimis, vandens telkinius bei jų apsaugines zonas;

69.4. užsiimti bet kokia veikla, kuri gali sukelti aplinkos užterštumą ir skatinti parazitų ar graužikų dauginimąsi.

# REIKALAVIMAI AUGALŲ SODINIMUI, PRIEŽIURAI IR TVARKYMO REIKALAVIMAI SODO SKLYPE

1. Vadovaujantis LR Žemės įstatymu, mėgėjų sodo teritorija yra priskiriama žemės ūkio paskirties žemei. Bendrijų teritorijoje draudžiama auginti ir dauginti genetiškai modifikuotus organizmus, augalus ir jų sėklas.
2. Medžius ir krūmus mėgėjų sodo teritorijoje sodininkai tvarko ir prižiūri LR Želdynų įstatymo ir jo įgyvendinamųjų teisės aktų nustatyta tvarka. Atskirti sodo sklypą nuo kaimyninio sodo sklypo gyvatvore per šių sklypų ribą galima turint rašytinį kaimyninio sodo sklypo savininko sutikimą, o kai sodo sklypas ribojasi su bendrojo naudojimo teritorija, – rašytinį sodininkų bendrijos valdybos ar pirmininko sutikimą. Sodo sklype medžiai ir krūmai sodinami ir auginami laikantis šių reikalavimų:
   1. aukštaūgiai medžiai, aukštesni kaip 3 m, sodinami ne mažesniu kaip 3 m atstumu nuo sodo sklypo ribos; šiaurinėje sodo sklypo dalyje arčiau kaip 5 m nuo kaimyninio sodo sklypo ribos tokius medžius sodinti galima tik gavus rašytinį kaimyninio sodo sklypo savininko sutikimą;
   2. žemaūgiai medžiai, užaugantys iki 3 m aukščio, sodinami ne mažesniu kaip 2 m atstumu nuo sodo sklypo ribos. Medžius ir krūmus galinčius užaugti arba formuojamus iki 2 m aukščio iš visų pusių leidžiama sodinti ne arčiau kaip už 1 m nuo kaimyninio sklypo ribos.;
   3. krūmai sodinami ne mažesniu kaip 1 m atstumu nuo sodo sklypo ribos;
   4. mažesniais, negu nurodyta šios dalies 72.1, 72.2 punktuose, atstumais medžiai ir krūmai gali būti sodinami turint rašytinį kaimyninio sodo sklypo savininko sutikimą
3. **Kiekviename sodo sklype nuolat turi būti palaikoma švara ir tvarka:**
   1. naikinamos piktžolės, kovojama su augalų ligomis ir kenkėjais, surenkami sugedę ir pažeisti vaisiai ir uogos, surenkami lapai ir kitos augalinės kilmės atliekos,
   2. sodo sklypą sodininkas ne mažiau kaip du kartus per vasaros sezoną privalo nušienauti – vieną kartą iki birželio mėn. 1-os dienos ir antrą kartą iki rugpjūčio 15-tos dienos. Nesilaikant šių reikalavimų Bendrijos susirinkimo numatyta tvarka sklypų savininkai raštiškai įspėjami per 30 dienų susitvarkyti, to nepadarius informaciją apie pažeidimą perduodama Nacionalinei žemės tarnybai.
   3. augalinės kilmės atliekos kompostuojamos tam įrengtose kompostinėse ar komposto sandėliavimo dėžėse;
   4. neorganinės kilmės atliekos (plastmasė, stiklas, statybinės atliekos ir kt.) turi būti surenkamos ir dedamos į atitinkamus atliekų konteinerius arba išvežamos į įrengtas aikšteles.
   5. atvežtas gyvulių mėšlas, durpės ar kitos organinės trąšos turi būti sandėliuojamos sodo sklype ir per 2-3 dienas sunaudojamos arba izoliuojamos nuo poveikio aplinkai (apdengiamos polietilenu, apkasamos žeme ir kt.);
   6. sodo sklype išravėtos piktžolės ir kitos atliekos negali būti metamos ant kelių, takų ar kitų bendrojo naudojimo plotų, jos turi būti kompostuojamos.
   7. **Surenkant ir išvežant atliekas, draudžiama:** 
      1. versti atliekas tam tikslui nepritaikytose vietose, palikti atliekas maišuose šalia sklypo bei deginti atliekas tam neskirtose vietose;
      2. sklypo teritorijoje deginti laužuose organines augalines atliekas leidžiama darbo dienomis iki 19 val. Deginti laužuose organines atliekas šeštadieniais nuo 8 iki 12 val., **sekmadieniais ir valstybinių švenčių dienomis draudžiama**. Laužuose deginamos tik organinės kilmės augalinės atliekos – medžiai, krūmai ir pan. Draudžiama laužavietėse deginti plastiką, gumą, padangas, drabužius, batus, statybines atliekas ir kitas aplinkai ir žmogui kenksmingas, toksiškas, aitraus kvapo medžiagas. **Visais atvejais deginant atliekas būtina vadovautis** **Aplinkos apsaugos reikalavimais lauko sąlygomis deginant augalus ar jų dalis.**

# GYVŪNŲ LAIKYMAS IR PRIEŽIŪRA

1. Gyvūnų laikymas ir priežiūra Bendrijos teritorijoje vykdoma vadovaujantis Klaipėdos rajono savivaldybės administracijos direktoriaus įsakymu patvirtintomis taisyklėmis „Dėl gyvūnų laikymo Klaipėdos rajone taisyklių patvirtinimo“;
2. Sodo sklype leidžiama laikyti smulkius naminius gyvūnus (triušius, nutrijas, šunis, kates, paukščius, bites ir kt.).
3. Gyvūnų savininkai privalo užtikrinti, kad jiems priklausantys gyvūnai nesužeistų žmonių ar kitų gyvūnų, nedarytų žalos kitų savininkų turtui bei būtų griežtai laikomasi sanitarinių bei veterinarinių reikalavimų, neterštų bei nedarytų žalos aplinkos, nesukeltų nepatogumų kaimynų darbui ir poilsiui.

**XII. MOKESČIAI BENDRIJOJE**

76. Vadovaujantis LR Sodininkų bendrijų įstatymu sodininkų bendrijos Gulbė“ narys ir Kiti asmenys, įsigiję žemės sklypą (-us) Bendrijos teritorijoje kiekvienais metais privalo mokėti Bendrijos narių susirinkimo sprendimu nustatytus mokesčius.

77. Vadovaujantis LR Sodininkų bendrijų įstatymu, Bendrijos įstatais ir Bendrijos narių susirinkimų sprendimais renkami bendrijos nario mokesčiai, Kitų asmenų įmokos. **Bendrijos narių susirinkimo sprendimu** **gali būti** renkami tiksliniai įnašai, kaupiamieji įnašai.

78. Bendrijos renkamų mokesčių paskirtys:

**Bendrijos nario mokestis** – sodininkų bendrijos narių susirinkimo metu nustatyto dydžio įmoka, skirta Bendrijai administruoti ir kitai bendrijos veiklai užtikrinti.

**Kitų asmenų įmokos** – pagal Bendrijos pateiktas sąskaitas apmokamos už proporcingai Kitiems asmenims tenkančias bendrojo naudojimo objektų eksploatacijos, bendrojo naudojimo žemės tvarkymo, bendrojo naudojimo objektų priežiūros organizavimo išlaidas bei proporcingai jiems tenkančias įnašų dalis, susijusias su bendrosios dalinės nuosavybės objektų Bendrijos teritorijoje atnaujinimu, pagerinimu ar sukūrimu (jeigu kiti asmenys dalyvauja sukuriant naują objektą), kitas suteiktas paslaugas;

**Tiksliniai įnašai** – sodininkų bendrijos narių susirinkimo patvirtinti įnašai, skirti bendrojo naudojimo objektams sukurti ar pagerinti ir kitiems numatytiems projektams įgyvendinti

**Kaupiamieji įnašai** – sodininkų bendrijos narių susirinkimo patvirtinti įnašai, skirti bendrojo naudojimo objektams atnaujinti ir kitiems projektams, kurių sąmata dar nesuplanuota. Bendrijos narių susirinkimo nustatyti mokesčiai privalomi visiems Bendrijos nariams ir Kitiems asmenims. Gali būti nustatomas tik kitas mokesčių sumokėjimo terminas.

**B**endrijos narių susirinkimo metu nustatyti mokesčiai sumokami į **Luminor Bank AB banke:  LT794010040200041187**

1. Kaupiamiesiems ir tiksliniams įnašams Bendrija gali turėti atskirą banko sąskaitą.
2. Laiku nesumokėjus nustatytų mokesčių, nuo kiekvieną uždelstą dieną skaičiuojami   
   0,05 procentų dydžio delspinigiai**. Bendrijos nariai mokesčius turi sumokėti iki einamųjų metų lapkričio 1 dienos, o kiti asmenys, atsiskaitantys pagal pateiktas sąskaitas - iki einamųjų metų birželio 31 dienos**.
3. Sklypo savininkams (Bendrijos nariams ir Kitiems asmenims), nesumokėjus mokesčių, bendrijos valdyba įpareigojama įsiskolinimą išieškoti įstatymų nustatyta tvarka ar šią veiklą perduoti skolų išieškojimo tarnyboms.

# XIII. ATSAKOMYBĖ

1. Sklypo savininkui, kuris nevykdo šių taisyklių reikalavimų ar Bendrijos įstatų, ar kitų teisės aktų reikalavimų, Bendrijos narių susirinkimo ar Bendrijos valdybos sprendimu (pagal LR Sodininkų bendrijų įstatyme ir Bendrijos įstatuose nurodytą kompetenciją) gali būti:
   1. pareiškiamas įspėjimas;
   2. taikomas viešas galimų veiksmų skelbimas;
   3. pašalinamas iš Bendrijos narių (jei sklypo savininkas yra narys).
2. Asmenys, pažeidę LR Sodininkų bendrijų įstatymą, Bendrijos įstatus ir Bendrijos vidaus tvarkos taisykles, atsako LR įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_